Mindre Meddelelser. 



Nogle Bemærkninger om vore enaarige Sonchus-Arter. 



Af C. H. Ostenfeld. 



I Linné's Spec, plant. (1753) sammenfattes (p. 794) vore enaarige 

 Sonchus-AvteT under ét Navn, nemlig S. oleraceus, men Arten deles med 

 græske Bogstaver i fire Afdelinger, som igen samles to og to under 

 latinske Betegnelser: o. og ß under lœvis, y og â under asper. Til hver 

 af Afdelingerne citeres forskellige tidligere Forfatteres Omtale og, for 

 nogles Vedkommende, Afbildninger. Linné var saaledes øjensynlig klar 

 over, at hans Artbegreb var meget vidt og omfattede flere Former. 



De to sidste af hans Afdelinger udskiltes snart som en selvstæn- 

 dig Art, S. asper (L.) Hill, hvorved man fik to enaarige Sonchus- 

 Arter, og paa dette Standpunkt staar vi i det væsentlige endnu. Imid- 

 lertid havde allerede ældre Forfattere søgt at udrede de forskellige 

 Former indenfor disse to Samlearter, særlig havde Wallroth (Sched. 

 crit. I, 1822, 431—433) og Bischoff (Beitr. Fl. Deutsch, u. Schweiz, 

 I, 1851, 217 — 222) beskæftiget sig dermed. Videre er man endnu ikke 

 naaet, og Wallroth's og Bischoff's Inddelinger er — i mere eller 

 mindre modificeret Form — optaget i Nutidens floristiske Haandbøger, 

 f. Eks. Eouy, FL de France (IX, 1905, 203—204), Koch, Synops. 

 Deutsch, u. Schweiz. Flora, 3. Aufl. (II, 1902, 1668—1669) og Neuman, 

 Sveriges Flora (1901, 57), etc. 



Dette er i korte Træk Udviklingen af vor Opfattelse af de enaarige 

 Sonchus- Arters Systematik for det tempererede Europas Vedkommende; 

 men for de øvrige Verdensdeles ligger Forholdet noget anderledes. I de 

 Plantesamlinger, der i første Halvdel af forrige Aarhundrede hjem- 

 førtes eller hjemsendtes fra fjærnere Egne, fandtes ofte enaarige Sonchus- 

 Arter, og disse blev da beskrevne som nye Arter. Saaledes findes f . Eks. 

 i de Candolle's Prodromus (VII, 1838, 184 — 186) en hel Række »ex- 

 otiske« enaarige Sonchus- Alter. Planterne, der laa til Grund for disse 

 Beskrivelser, var imidlertid blot Efterkommere af Individer, fremkomne 

 af Frø, som europæiske Nybyggere ufrivilligt havde slæbt med sig fra 

 Europa, og de nye Arter er senere med Rette blevne inddragne under 

 de to gamle Arter: S. oleraceus og S. asper (se f. Eks. Index Kew.). 



De enaarige Sonchus-Aitev udbreder sig øjensynlig med stor Lethed 

 overalt, hvor Kulturmennesket kommer frem, og findes nu til Dags i 

 alle Verdensdele følgende Menneskets Fodspor. Ved deres Enaarighed 

 er de i Stand til at leve under meget forskellige Klimaer, lige fra koldt 

 tempererede til tropiske. I de kolde Lande er deres ugunstige Tid, som 

 de overlever i Form af Frø, Vintertiden; i mange varme Lande er det 

 den tørre og varme Sommer, og deres Vegetationsperiode er her kort 



